İspanyolki
İspanyolki (be İspanyolki: español), yew zıwano ke İspanya de û Amerikaya Latine de qal beno, cı rê vaciyeno. İspanyolki yew zıwano Latinkiyo, zıwanê do Romankiyo û zıwanê İspanyolano. İspanyolki cihan de zıwano hirıno (3.) ke xeylê qal beno. 550 milyoni ra vêşi merdımi nê zıwan ra qal kenê, zıwano gırdo. İspanyolki cihan ser de İspanya, Kuba, Arcantin, Bolivya, Kolombiya, Kosta Rika, Şili, Ekvador, Guatemala, Honduras, Meksika, Nikaragua, Panama, Paraguay, Peru, Porto Riko, Cumhuriyetê Dominiki , El Salvador, Uruguay û Venezuela de zıwano resmiyo.

Rımstımi nê zoni Latinkiyo û zey Portekizki, Fransızki, Rumenki İspanyolki zi Latinki ra yeno. DAY de zıwano resmi çıniyo, hema zıwanê İspanyolki, İngılızki ra dıme zıwano dıyıno (2.) ke DAY de terefê 45 (çewres û ponc) milyon merdıman ra qal beno.

Name 
Nameyê zıwanê İspanyolki ca be ca vuriyeno, her ca de hem niyo. İspanya, Meksika, DAY û Venezuela de İspanyolki rê español vaciyeno; Arcantin, Şili, Bolivya, Peru, Paraguay de castellano vaciyeno. Her dı nameyi zi vaciyenê.

Ravêrde 
İspanyolki yew zıwanê do Latinkiyo û Portekizki ra zaf nezdiyo. Merdımo/Merdıma ke İspanyolki zano/zana, o/a şeno/şena Portekizki areze kero/kera û hemzeman de şeno/şena İtalyanki û Fransızki kem araze kero/kera. Vatış de, İspanyolki û Portekiki miyan de ferq esto. A ri ra nuşteyo ke pê Portekizki ra nusiyayo, yew İspanyol/İspanyole şeno/şena bınuso/bınusa û areze kero/kera, ema çı wext İspanyolki qal beno, arezekerdış deha zor beno. Amerikaya Latine de tayê mıntıqan de İspanyolki û Portekizki pêro piya qal benê.

Zıwanê İspanyolki de zey zıwananê Latinkiyê binan û zıwanê ma Zazaki "neri" (masculin) esto û "mayki" (femenin) zi esta. Qandê ceniyan ra la û qandê mêrdan ra zi el vaciyeno. Pêroyinan de, çekuya ke be a ra peyniye vinêna, çekuya maykiya û çekuya ke be ora peyniye vinêna, çekuya neriya. Zıwanê İsanyolki de zey zıwanê ma Zazaki perskerdış de izafe çıniyo, a ri ra unlemo ters esto (¿) û çı wext ke kes/tese pers keno/kena, zey zıwanê ma Zazaki pê vurğu waneno/wanena;
 él entendió = Ey areze kerdo.
 ¿él entendió? = Ey areze kerdo? (zey ma ey areze kerdo?)

Zazaki û İspanyolki 
 Ya - Sí 
 Nê - No 
 Teşekur kena - Gracias 
 Zaf teşekur kena - Muchas gracias 
 Rica kena - De nada 
 Luften - Por favor 
 Ozur kena - Lo siento
 Merhaba - Hola 
 Xatırê to - Adiós 
 Şodırê to xeyr bo - Buenos días 
 Şanê to xeyr bo - Buenas tardes 
 Şewa to xeyr bo geceler - Buenas noches 
 Ez - Yo 
 Tı - Tú
 O - Él 
 A -  Ella
 Ma - Nosotros (n), Nosotras (m) 
 Şıma - Vosotros (n) Vosotras (m)
 Ê - Ellos 
 İ - Ellas 
 Tı se keni? - ¿Cómo estás? ¿Qué pasa? 
 Şıma se kenê? - ¿Cómo está usted? 
 Çı esto çı çıno? - ¿Qué tal? 
 Howl - Bien 
 Xırabe- Mal 
 Çı- ¿Qué?
 Keyneke - La hija 
 Lac - El hijo 
 Marde - La madre 
 Pi - El padre 
 Ambaz El amigo
 Ambaze - La amiga
 Kemi - Un poco 
 Zaf - Mucho 
 Heme - Todo 
 Temam - ¡De acuerdo!, ¡Vale!, ¡Está bien! 
 Xeyr ame - Bienvenidos
 Pere - Dinero

Referansi 

Zıwani
Zıwanê Romanki
Zıwanê Hind-Ewropa